b'\n_START_ARTICLE_\nWilson Fittipaldi J\xc3\xbanior\n_START_SECTION_\n\xc5\xbdivljenjepis\n_START_PARAGRAPH_\nJe starej\xc5\xa1i brat dvakratnega prvaka Formule 1 Emersona Fittipaldija. Debitiral je v sezoni 1972, ko se mu ni uspelo uvrstiti med dobitnike to\xc4\x8dk. To mu je v karieri uspelo dvakrat v naslednji sezoni 1973, s \xc5\xa1estim mestom na prvi dirki sezone za Veliko nagrado Argentine in petim mestom na dirki za Veliko nagrado Nem\xc4\x8dije. Nastopal je \xc5\xa1e v sezoni 1975, toda brez ve\xc4\x8djih uspehov, nato pa se je upokojil kot dirka\xc4\x8d.'